Semne rele anul are. Producătorii de scutece chinezi cresc producția pentru bătrâni.
Producătorii de scutece chinezi acordă prioritate bătrânilor. China permite cuplurilor să aibă 3 copii, pentru a crește natalitatea. În anii ’90, Japonia a intrat în criză din cauza scăderii populației.
Economia chineză se adaptează la cea mai importantă provocare – scăderea populației.Producătorii de scutece cresc producția pentru bătrâni în detrimentul copiilor. Iar fondurile de investiții private sunt tot mai interesate de cimitire și de pompe funebre. Motivul e simplu. Potrivit Financial Times, creșterea populației se oprește în 2022, cu 10 ani mai devreme decât preconiza ONU. Iar specialiștii fac o paralelă cu Japonia anilor 90. Economia niponă a scăzut dramatic în ultimul deceniu al secolului trecut în urma unei crize imobiliare alimentată de scăderea populației.